Tisztelt Lakosok!

A FBH-NPNonprofit Kft. levele alapján tájékoztatjuk Önöket, hogy a járványügyi veszélyhelyzetben elrendelt kormányzati intézkedéseknek megfelelően, Ügyfélszolgálati irodáik 2021. március 8. és március 22. között zárva tartanak.

**A társaság minden más tevékenysége és szolgáltatása zavartalanul zajlik (hulladékudvar, egyéb hulladék átvételi pontok, házhoz menő gyűjtés, lomtalanítás, zöldhulladék gyűjtés, konténeres hulladékszállítás).**

A cég a szükséges intézkedéseket a járványhelyzet alakulásának megfelelően és a központi intézkedések figyelembevételével hozza meg a közszolgáltatás biztonságos ellátása érdekében.

Amennyiben a járványhelyzet tömeges megbetegedéseket eredményez a közszolgáltatás ellátását biztosító humán erőforrás körében, úgy az alapvető közszolgáltatás ellátását helyezik előtérbe.

Dr. Borbás Zsuzsanna

jegyző